02014R1062 — SL — 09.05.2017 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B DELEGIRANA UREDBA KOMISIJE (EU) št. 1062/2014 z dne 4. avgusta 2014 o delovnem programu za sistematično preverjanje vseh obstoječih aktivnih snovi, ki jih vsebujejo biocidni proizvodi, iz Uredbe (EU) št. 528/2012 Evropskega parlamenta in Sveta (Besedilo velja za EGP) (UL L 294 10.10.2014, str. 1)

spremenjena z:





popravljena z:









▼B

DELEGIRANA UREDBA KOMISIJE (EU) št. 1062/2014

z dne 4. avgusta 2014

o delovnem programu za sistematično preverjanje vseh obstoječih aktivnih snovi, ki jih vsebujejo biocidni proizvodi, iz Uredbe (EU) št. 528/2012 Evropskega parlamenta in Sveta

(Besedilo velja za EGP)







POGLAVJE 1

VSEBINA IN OPREDELITVE POJMOV

Člen 1

Vsebina

Ta uredba določa pravila za izvajanje delovnega programa za sistematično ocenjevanje vseh obstoječih aktivnih snovi iz člena 89 Uredbe (EU) št. 528/2012.

Člen 2

Opredelitve pojmov

V tej uredbi se uporabljajo naslednje opredelitve pojmov:

(a) „sklep o neodobritvi“ pomeni sklep, da se kombinacija snovi/vrst proizvodov v skladu s členom 9(1)(b) Uredbe (EU) št. 528/2012 ali tretjim pododstavkom člena 89(1) Uredbe ne odobri ali se ne vključi v Prilogo I ali IA k Direktivi 98/8/ES;

(b) „kombinacija snovi/vrst proizvodov, vključena v program pregledovanja“ pomeni kombinacijo snovi/vrst proizvodov iz Priloge II, ki izpolnjuje naslednje pogoje:

(i) zanjo se ne uporablja:

— direktiva o vključitvi v Prilogo I ali IA k Direktivi 98/8/ES ali

— uredba, če je odobrena v skladu s tretjim pododstavkom člena 89(1) Uredbe (EU) št. 528/2012;

(ii) zanjo se ne uporablja noben sklep o neodobritvi ali pa je bil najnovejši sklep o neodobritvi razveljavljen;

(c) „udeleženec“ pomeni osebo, ki je predložila vlogo za kombinacijo snovi/vrst proizvodov, vključeno v program pregledovanja, ali je predložila prijavo, za katero se je ugotovilo, da je skladna s členom 17(5) te uredbe, ali v imenu katere je bila taka vloga ali prijava predložena;

(d) „ocenjevalni pristojni organ“ pomeni pristojni organ, imenovan na podlagi člena 81 Uredbe (EU) št. 528/2012 države članice, navedene v Prilogi II k tej uredbi.







POGLAVJE 2

POSTOPEK ZA OCENJEVANJE DOKUMENTACIJE

Člen 3

Vloga za odobritev ali vključitev v Prilogo I k Uredbi (EU) št. 528/2012

1. Vlogo za odobritev ali vključitev v Prilogo I k Uredbi (EU) št. 528/2012 lahko predloži le udeleženec, za čigar prijavo je Agencija v skladu s členom 17(5) te uredbe ugotovila, da je skladna.

Kadar vloga zadeva vključitev v Prilogo I k Uredbi (EU) št. 528/2012, lahko zadeva le kategorijo 1, 2, 3, 4, 5 ali 6 navedene priloge.

2. Vloge iz odstavka 1 se v skladu s členom 17(5) predložijo Agenciji v dveh letih od izjave o skladnosti.

Člen 4

Sprejem vloge

1. Agencija udeleženca obvesti o pristojbinah, ki se plačajo na podlagi Izvedbene uredbe Komisije (EU) št. 564/2013 ( 1 ), in zavrne vlogo, če jih udeleženec ne plača v 30 dneh. Agencija ustrezno obvesti udeleženca in ocenjevalni pristojni organ.

2. Po prejemu pristojbin, ki se plačajo v skladu z Izvedbeno uredbo (EU) št. 564/2013, Agencija sprejme vlogo ter o tem obvesti udeleženca in ocenjevalni pristojni organ, pri čemer navede datum sprejema vloge in njeno enkratno identifikacijsko kodo.

3. V skladu s členom 77 Uredbe (EU) št. 528/2012 se lahko proti sklepom Agencije, sprejetim na podlagi odstavka 1 tega člena, vloži pritožba.

4. Ocenjevalni pristojni organ udeleženca obvesti o pristojbinah, ki se plačajo na podlagi člena 80(2) Uredbe (EU) št. 528/2012, in sicer v 30 dneh po tem, ko je Agencija sprejela vlogo, in vlogo zavrne, če udeleženec pristojbin ne plača v 30 dneh. Ocenjevalni pristojni organ ustrezno obvesti udeleženca in Agencijo.

Člen 5

Validacija vlog za odobritev ali vključitev v kategorijo 6 Priloge I k Uredbi (EU) št. 528/2012

1. Kadar Agencija v skladu s členom 4(2) sprejme vlogo za odobritev ali vključitev v kategorijo 6 Priloge I k Uredbi (EU) št. 528/2012, ki vsebuje podatke, zahtevane v skladu s členom 6(1) in (2) navedene uredbe, in je bila pristojbina plačana v skladu s členom 4(4), ocenjevalni pristojni organ validira vlogo v 30 dneh po plačilu pristojbin.

2. Kadar je ocenjevalni pristojni organ od udeleženca prejel dosje v skladu z Uredbo (ES) št. 1451/2007, vendar ga še ni sprejel kakor popolnega v skladu s členom 13 navedene uredbe, ocenjevalni pristojni organ validira vlogo najpozneje 3. januarja 2015.

3. Ocenjevalni pristojni organ v primerih iz odstavkov 1 in 2 ne opravi ocene kakovosti ali ustreznosti predloženih podatkov ali utemeljitev.

4. Kadar ocenjevalni pristojni organ meni, da je vloga nepopolna, udeleženca obvesti, katere dodatne informacije so potrebne za validacijo vloge, in določi razumen rok za predložitev teh informacij. Ta rok običajno ni daljši od 90 dni.

Ocenjevalni pristojni organ v 30 dneh po prejemu dodatnih informacij vlogo validira, če ugotovi, da predložene dodatne informacije zadostujejo za izpolnitev zahtev iz odstavka 2.

Če udeleženec zahtevanih informacij ne predloži v roku, ocenjevalni pristojni organ vlogo zavrne ter o tem ustrezno obvesti udeleženca in Agencijo. V teh primerih se del pristojbin, plačanih v skladu s členom 80(1) in (2) Uredbe (EU) št. 528/2012, povrne.

Ko ocenjevalni pristojni organ vlogo validira, o tem nemudoma ustrezno obvesti udeleženca, Agencijo in druge pristojne organe, pri čemer navede datum validacije.

Člen 6

Ocenjevanje vlog

1. Ta člen se uporablja, kadar je izpolnjen kateri koli od naslednjih pogojev:

(a) vloga je bila validirana v skladu s členom 5;

(b) ocenjevalni pristojni organ je sprejel dosje kot popoln v skladu s členom 13 Uredbe (ES) št. 1451/2007, vendar Komisiji še ni predložil poročila pristojnega organa v skladu s členom 14(4) navedene uredbe;

(c) Agencija je sprejela vlogo za vključitev v kategorijo 1, 2, 3, 4 ali 5 Priloge I k Uredbi (EU) št. 528/2012 v skladu s členom 4(2) in pristojbina je bila plačana v skladu s členom 4(4).

2. Ocenjevalni pristojni organ vlogo oceni v skladu s členoma 4 in 5 Uredbe (EU) št. 528/2012, po potrebi pa tudi vse predloge za prilagoditev zahtev glede podatkov, ki so bili predloženi v skladu s členom 6(3) navedene uredbe, ter Agenciji pošlje poročilo o oceni in ugotovitve na podlagi ocene.

3. Kadar več udeležencev podpira enako kombinacijo snovi/vrst proizvodov, ocenjevalni pristojni organ pripravi povzetek le enega poročila o oceni. Poročilo o oceni in ugotovitve se pošljejo v enem od naslednjih rokov, in sicer tistem, ki nastopi pozneje:

(a) 365 dni po zadnji validaciji iz odstavka 1(a), sprejetju popolnosti iz odstavka 1(b) ali plačilu pristojbine iz odstavka 1(c) za zadevno kombinacijo snovi/vrst proizvodov;

(b) v rokih, določenih v Prilogi III.

4. Preden ocenjevalni pristojni organ svoje ugotovitve predloži Agenciji, udeležencu da možnost, da v 30 dneh predloži pisne pripombe glede poročila o oceni in ugotovitev ocenjevanja. Ocenjevalni pristojni organ navedene pripombe ustrezno upošteva pri končni oceni.

5. Če se izkaže, da so za izvedbo ocene potrebne dodatne informacije, ocenjevalni pristojni organ od udeleženca zahteva, da te predloži v določenem roku, in o tem obvesti Agencijo.

Obdobje 365 dni iz odstavka 3 se prekine od dneva izdaje zahtevka do dneva prejema informacij. Razen če je to upravičeno zaradi narave zahtevanih podatkov ali izrednih okoliščin, prekinitev ni daljša od:

(a) 365 dni v primerih, ko se dodatne informacije nanašajo na pomisleke, ki se niso obravnavali v okviru Direktive 98/8/ES ali prakse, določene za uporabo navedene direktive;

(b) 180 dni v drugih primerih.

6. Kadar ocenjevalni pristojni organ meni, da zaradi kumulativnih učinkov uporabe biocidnih proizvodov, ki vsebujejo isto ali drugačne aktivne snovi, obstajajo tveganja za zdravje ljudi, zdravje živali ali okolje, svoje pomisleke dokumentira v skladu z zahtevami ustreznih delov oddelka II.3 Priloge XV k Uredbi (ES) št. 1907/2006 Evropskega parlamenta in Sveta ( 2 ) in jih vključi v svoje ugotovitve.

7. Po končani oceni nevarnosti ocenjevalni pristojni organ nemudoma in najpozneje ob predložitvi poročila o oceni v skladu z odstavkom 3, kot je primerno, stori naslednje:

(a) predloži predlog Agenciji v skladu s členom 37(1) Uredbe (ES) št. 1272/2008, kadar meni, da je izpolnjeno eno od meril iz člena 36(1) navedene uredbe, vendar ni ustrezno obravnavano v delu 3 Priloge VI k navedeni uredbi;

(b) se posvetuje z Agencijo, kadar meni, da je izpolnjeno eno od meril iz člena 5(1)(d) ali (e) Uredbe (EU) št. 528/2012 ali da je izpolnjen pogoj iz člena 10(1)(d) navedene uredbe, vendar ni ustrezno obravnavan v Prilogi XIV k Uredbi (ES) št. 1907/2006 ali na seznamu snovi, ki bodo morda vključene v Prilogo XIV, iz člena 59(1) navedene uredbe.

Člen 7

Mnenje Agencije

1. Ta člen se uporablja, kadar je izpolnjen kateri koli od naslednjih pogojev:

(a) če je ocenjevalni pristojni organ predložil poročilo o oceni v skladu s členom 6(2) in, kadar je ustrezno, predložil predlog ali opravil posvetovanje v skladu s členom 6(7);

(b) kadar je Komisiji predloženo poročilo pristojnega organa v skladu s členom 14(4) Uredbe (ES) št. 1451/2007, vendar poročilo o oceni še ni bilo pregledano v okviru Stalnega odbora za biocidne pripravke v skladu s členom 15(4) navedene uredbe.

2. Agencija ob sprejetju poročila in ob upoštevanju ugotovitev ocenjevalnega pristojnega organa pripravi mnenje o odobritvi kombinacije snovi/vrst proizvoda ali njeni vključitvi v kategorijo 1, 2, 3, 4, 5 ali 6 Priloge I k Uredbi (EU) št. 528/2012 ali o obojem ter ga predloži Komisiji.

Agencija začne pripravljati mnenje v enem od naslednjih rokov, in sicer tistem, ki nastopi pozneje:

(a) tri mesece po sprejetju poročila;

(b) v rokih, določenih v Prilogi III.

Agencija predloži mnenje Komisiji v 270 dneh po začetku priprav.

Člen 8

Aktivne snovi, ki so možne snovi za zamenjavo

1. Agencija med pripravo svojega mnenja v skladu s členom 7(2) prouči, ali aktivna snov izpolnjuje katero koli merilo iz člena 10(1) Uredbe (EU) št. 528/2012, in zadevo obravnava v svojem mnenju.

2. Preden Agencija predloži svoje mnenje Komisiji, brez poseganja v člena 66 in 67 Uredbe (EU) št. 528/2012 javno objavi informacije o možnih snoveh za zamenjavo, in sicer za največ 60 dni, v katerih lahko zainteresirane tretje osebe predložijo ustrezne informacije, vključno z informacijami o razpoložljivih snoveh za zamenjavo. Agencija prejete informacije ustrezno upošteva pri končni oceni.

3. Kadar je aktivna snov odobrena in izpolnjuje eno od meril iz člena 10(1) Uredbe (EU) št. 528/2012, se opredeli kot možna snov za zamenjavo v uredbi, sprejeti v skladu s prvim pododstavkom člena 89(1) navedene uredbe.

Člen 9

Sklep Komisije

Komisija ob prejemu mnenja Agencije v skladu s členom 7(2) nemudoma pripravi osnutek sklepa za sprejetje v skladu s členom 89(1) ali, če je primerno, členom 28(1) Uredbe (EU) št. 528/2012.







POGLAVJE 3

SPREMEMBE ELEMENTOV PROGRAMA PREGLEDOVANJA

Člen 10

Pridruževanje ali nadomeščanje udeleženca z medsebojnim sporazumom

1. Vloga udeleženca se lahko prevzame ali izmenja z medsebojnim sporazumom med obstoječim udeležencem in morebitnim udeležencem, če ima morebitni udeleženec pravico, da se sklicuje na vse podatke, ki jih je predložil ali navedel obstoječi udeleženec.

2. Morebitni in obstoječi udeleženec Agenciji prek registra biocidnih proizvodov iz člena 71 Uredbe (EU) št. 528/2012 (v nadaljnjem besedilu: register) skupaj predložita prijavo za namen tega člena, v katero vključita vse ustrezne izjave o dostopnosti podatkov.

3. Agencija ob prejemu prijave v skladu z odstavkom 2 v registru posodobi informacije v zvezi z identiteto udeleženca.

4. Za osebo s sedežem v Uniji, ki je prevzela vlogo udeleženca ali se mu pridružila v skladu s tem členom, se šteje, da je predložila dokumentacijo ali izjavo o dostopnosti do dokumentacije za namen člena 95 Uredbe (EU) št. 528/2012.

Člen 11

Odstop udeležencev

1. Za udeleženca se šteje, da je odstopil od podpore kombinaciji snovi/vrst proizvodov v programu pregledovanja v naslednjih primerih:

(a) kadar je Agencijo ali ocenjevalni pristojni organ prek registra obvestil o svoji nameri o odstopu;

(b) kadar ni predložil vloge v roku, določenem v členu 3(2);

(c) kadar je bila njegova vloga zavrnjena v skladu s členom 4(1) ali (4) ali členom 5(4);

(d) kadar ni predložil dodatnih informacij v rokih, določenih v členu 6(5);

(e) kadar sicer ni plačal pristojbin, ki jih je treba plačati ocenjevalnemu pristojnemu organu ali Agenciji.

2. Za odstop se šteje, da je pravočasen, če se predloži po datumu, ko ocenjevalni pristojni organ predloži svoje poročilo pristojnega organa vlagatelju v skladu s členom 6(4) te uredbe.

Člen 12

Posledice pravočasnega odstopa

1. Kadar je ocenjevalni pristojni organ seznanjen s pravočasnim odstopom, Agencija pa ne, ocenjevalni pristojni organ o tem nemudoma obvesti Agencijo prek registra.

2. Kadar je Agencija seznanjena s pravočasnim odstopom, posodobi informacije v registru v zvezi z identiteto udeleženca.

3. Kadar vsi udeleženci podpirajo enako kombinacijo snovi/vrst proizvodov, ki so pravočasno odstopili iz programa pregledovanja, in kadar je bila vloga udeleženca za to kombinacijo že prevzeta, Agencija o tem obvesti Komisijo prek registra.

Člen 13

Ponovna opredelitev aktivnih snovi

1. Kadar ocena obstoječe aktivne snovi ne omogoča oblikovanja zaključkov v zvezi s snovjo, kot je opredeljena v Prilogi II, ocenjevalni pristojni organ po posvetovanju z zadevnim udeležencem pripravi nov opis snovi. Ocenjevalni pristojni organ o tem obvesti Agencijo.

2. Agencija posodobi informacije v registru v zvezi z opredelitvijo snovi.

Člen 14

Prevzem vloge udeleženca

1. Agencija objavi razpis za prevzem vloge udeleženca za kombinacijo snovi/vrst proizvoda v enem od naslednjih primerov:

(a) kadar so vsi udeleženci, ki podpirajo enako kombinacijo snovi/vrst proizvodov, pravočasno odstopili v skladu s členom 11 in vloga udeleženca za to kombinacijo še ni bila prevzeta;

(b) po ponovni opredelitvi v skladu s členom 13, pri čemer razpis zadeva le snov, zajeto v obstoječem opisu v Prilogi II, ne pa tudi v novem opisu snovi.

2. V 12 mesecih od datuma objave iz odstavka 1 lahko vsaka oseba predloži prijavo za kombinacijo v skladu s členom 17.

▼M1 —————

▼B

Člen 15

Kombinacije snovi/vrst proizvodov, upravičene do vključitve v program pregledovanja

Kadar biocidni proizvod, ki je zajet v področje uporabe Uredbe (EU) št. 528/2012 in je dostopen na trgu, vsebuje ali tvori aktivno snov ali je sestavljen iz aktivne snovi, ki ni niti odobrena niti vključena v program pregledovanja za vrsto proizvodov in ni vključena v Prilogo I k navedeni uredbi, je ta snov upravičena do vključitve v program pregledovanja za ustrezno vrsto proizvodov iz katerega koli od naslednjih razlogov:

(a) oseba, ki daje proizvod na trg, ravna v skladu s smernicami, ki jih je objavila Komisija, ali pisnim nasvetom Komisije ali pristojnega organa, imenovanega v skladu s členom 26 Direktive 98/8/ES ali členom 81 Uredbe (EU) št. 528/2012, kadar je na podlagi razlogov iz teh smernic ali nasveta mogoče nepristransko utemeljeno sklepati, da je bil proizvod izključen iz področja uporabe Direktive 98/8/ES ali Uredbe (EU) št. 528/2012 ali da je bila za zadevno vrsto proizvoda prijavljena aktivna snov, in kadar so se navedene smernice ali nasvet naknadno proučili v sklepu, sprejetem v skladu s členom 3(3) Uredbe (EU) št. 528/2012, ali v novih veljavnih smernicah, ki jih je objavila Komisija;

(b) za snov velja odstopanje za hrano in krmo v skladu s členom 6 Uredbe (ES) št. 1451/2007;

(c) biocidni proizvod v skladu z Uredbo (EU) št. 528/2012 spada v drugačno vrsto proizvoda kot v skladu z Direktivo 98/8/ES zaradi spremembe področja uporabe navedenih vrst proizvoda in vsebuje snov, vključeno v program pregledovanja za izvirno vrsto proizvoda, vendar ne za novo.

Člen 16

Izjava o interesu za prijavo

1. Izjavo o interesu za prijavo snovi, ki je upravičena do vključitve v program pregledovanja v skladu s členom 15, prek registra predloži katera koli oseba, ki želi prijaviti kombinacijo snovi/vrst proizvoda enemu od naslednjih prejemnikov:

(a) Komisiji najpozneje 12 mesecev po objavi sklepa ali smernic iz točke (a) člena 15;

(b) Agenciji najpozneje 30. oktobra 2015 v primerih iz točke (b) člena 15;

(c) Komisiji najpozneje 30. oktobra 2015 v primerih iz točke (c) člena 15.

2. V izjavi se navede ustrezna kombinacija snovi/vrst proizvoda. V primerih iz točke (a) člena 15 vsebuje izjava ustrezno utemeljitev o tem, da so izpolnjeni pogoji s seznama iz navedenega člena.

3. Kadar je bila predložena izjava v primeru iz točk (a) ali (c) člena 15 in Komisija po posvetovanju z državami članicami ugotovi, da se odstavek 6 ne uporablja ter, kadar je primerno, da so izpolnjeni pogoji za prijavo s seznama iz točke (a) člena 15, o tem obvesti Agencijo.

4. Kadar je bila predložena izjava v primeru iz točke (b) člena 15 ali kadar je Komisija obvestila Agencijo na podlagi odstavka 3, Agencija te podatke javno objavi prek elektronskih sredstev, pri čemer navede ustrezno kombinacijo snovi/vrst proizvoda. Za namene te uredbe se objava na podlagi tretjega pododstavka člena 3a(3) Uredbe (ES) št. 1451/2007 obravnava kot objava na podlagi tega odstavka.

5. V 6 mesecih od datuma objave iz odstavka 4 lahko vsaka oseba, ki želi prijaviti kombinacijo snovi/vrst proizvodov, to stori v skladu s členom 17.

6. V primerih iz točk (a) in (c) člena 15 se kombinacija snovi/vrst proizvoda obravnava kot prijavljena s strani udeleženca in ni upravičena do dodatne prijave, kadar veljajo naslednji pogoji:

(a) ustrezna aktivna snov je že vključena v program pregledovanja;

(b) ena od dokumentacij, predloženih državi članici ocenjevalki, za ustrezno aktivno snov že vsebuje vse podatke, potrebne za oceno vrste proizvoda;

(c) udeleženec, ki je predložil navedeno dokumentacijo, izrazi interes za podporo kombinaciji snovi/vrst proizvodov.

Člen 17

Postopek prijave

▼M1

1. Prijave v skladu s členom 14(2) ali členom 16(5) se predložijo Agenciji prek registra.

▼B

2. Prijava se predloži v formatu IUCLID. Zajema podatke iz Priloge I.

3. Kadar v Prilogi II ocenjevalni pristojni organ za zadevno aktivno snov ni naveden, prijavitelj obvesti Agencijo o svoji izbiri pristojnega organa, imenovanega v skladu s členom 81 Uredbe (EU) št. 528/2012, in predloži pisno potrdilo, da zadevni pristojni organ soglaša, da bo ocenil dokumentacijo.

4. Po prejemu prijave Agencija o tem obvesti Komisijo, prijavitelja pa obvesti o pristojbinah, ki se plačajo v skladu z Uredbo (EU) št. 564/2013. Če prijavitelj ne plača pristojbine v 30 dneh od prejema obvestila, Agencija zavrne prijavo ter o tem obvesti prijavitelja in Komisijo.

5. Ob prejemu plačila pristojbin Agencija v roku 30 dni preveri, ali je prijava skladna z zahtevami iz odstavka 2. Če prijava ne izpolnjuje teh zahtev, Agencija prijavitelju da na voljo 30 dni za dopolnitev ali popravo prijave. Po izteku navedenega 30-dnevnega roka Agencija v 30 dneh sporoči, da prijava izpolnjuje zahteve iz odstavka 2, ali pa jo zavrne ter o tem obvesti prijavitelja in Komisijo.

6. V skladu s členom 77 Uredbe (EU) št. 528/2012 se lahko proti sklepom Agencije, sprejetim na podlagi odstavka 4 ali 5, vloži pritožba.

7. Kadar se ugotovi, da je prijava v skladu z odstavkom 5, Agencija nemudoma stori naslednje:

▼M1

(a) če je bila prijava predložena v skladu s členom 14(2), posodobi informacije v registru ob upoštevanju identitete udeleženca in, kadar je ustrezno, opisa snovi;

▼B

(b) če je bila prijava predložena v skladu s členom 16(5), Komisijo obvesti o skladnosti.

Člen 18

Vključitev v program pregledovanja

Kadar se za kombinacijo snovi/vrst proizvodov šteje, da je prijavljena v skladu s členom 16(6), ali kadar Agencija v skladu s členom 17(7)(b) Komisijo obvesti o skladnosti, Komisija kombinacijo snovi/vrst proizvodov vključi v program pregledovanja.

Člen 19

Podatki o snoveh v okviru programa pregledovanja niso več podprti

Kadar je bila prijava prejeta v roku iz člena 16(5) ali kadar je bila prejeta prijava iz istega člena in jo je Agencija nato zavrnila v skladu s členom 17(4) ali (5), Agencija prek registra o tem obvesti države članice in te podatke elektronsko objavi.

Člen 20

Sklepi Komisije o snoveh, ki v okviru programa pregledovanja niso več podprte

Komisija pripravi osnutek sklepa o neodobritvi v skladu s tretjim pododstavkom člena 89(1) Uredbe (EU) št. 528/2012, kadar:

(a) Agencija Komisijo obvesti o pravočasnem odstopu vseh udeležencev v skladu s členom 12(3) te uredbe;

▼M1

(b) nobena oseba ni predložila prijave v rokih iz člena 14(2) te uredbe ali je bila taka prijava predložena in zavrnjena v skladu s členom 17(4) ali (5) te uredbe;

(c) je bila prijava predložena v rokih iz člena 14(2) te uredbe in je bilo ugotovljeno, da je skladna s členom 17(5) te uredbe, vendar opis snovi v prijavi le delno zajema obstoječi opis iz Priloge II k tej uredbi.

▼B

V primeru iz točke (c) prvega odstavka osnutek sklepa o neodobritvi zajema vsako snov, zajeto v obstoječem opisu v Prilogi II k tej uredbi, vendar ne v prijavi ali katerem koli sklepu o odobritvi.







POGLAVJE 4

PREHODNI UKREPI

Člen 21

Prehodni ukrepi za snovi iz člena 15

1. Država članica lahko še naprej uporablja svoj trenutni sistem ali prakso dostopnosti na trgu in uporabe biocidnega proizvoda, ki vsebuje ali tvori aktivno snov ali je sestavljen iz aktivne snovi iz točk (b) in (c) člena 15. V takih primerih:

(a) biocidni proizvod ne bo več dostopen na trgu z učinkom 24 mesecev po datumu začetka veljavnosti te uredbe;

(b) uporaba obstoječih zalog biocidnega proizvoda se lahko nadaljuje 30 mesecev po datumu začetka veljavnosti te uredbe.

2. Država članica lahko še naprej uporablja svoj trenutni sistem ali prakso dostopnosti na trgu in uporabe biocidnega proizvoda, ki vsebuje ali tvori aktivno snov ali je sestavljen iz aktivne snovi iz točke (a) člena 15. V takih primerih:

(a) biocidni proizvod ne bo več dostopen na trgu z učinkom 24 mesecev po tem ali po enem od naslednjih rokov, in sicer tistem, ki nastopi pozneje:

(i) datum začetka veljavnosti te uredbe,

(ii) obvestilo o sklepu ali smernicah, navedenih v točki (a) člena 15, ali njihova objava;

(b) uporaba obstoječih zalog biocidnega proizvoda se lahko nadaljuje še 30 mesecev po enem od naslednjih rokov, in sicer tistem, ki nastopi pozneje:

(i) datum začetka veljavnosti te uredbe,

(ii) obvestilo o sklepu ali smernicah, navedenih v točki (a) člena 15, ali njihova objava.

3. Država članica lahko še naprej uporablja svoj trenutni sistem ali prakso dostopnosti na trgu ali uporabe biocidnega proizvoda, ki vsebuje ali tvori aktivno snov ali je sestavljen iz aktivne snovi, v zvezi s katero je agencija objavila podatke v skladu s členom 16(4) za ustrezno vrsto proizvoda. V takih primerih:

(a) biocidni proizvod ne bo več dostopen na trgu z učinkom 12 mesecev po datumu elektronske objave iz člena 19 s strani Agencije; in

(b) uporaba obstoječe zaloge biocidnega proizvoda se lahko nadaljuje še 18 mesecev po datumu navedene objave.

Člen 22

Uporaba bistvenega pomena

1. Kadar država članica meni, da je obstoječa aktivna snov bistvenega pomena iz enega od razlogov iz točk (b) ali (c) prvega pododstavka člena 5(2) Uredbe (EU) št. 528/2012, lahko navedena država članica brez poseganja v člen 55(1) Uredbe (EU) št. 528/2012 v 18 mesecih od datuma sklepa o neodobritvi obstoječe aktivne snovi Komisiji predloži utemeljeno vlogo za odstopanje od drugega pododstavka člena 89(2) navedene uredbe.

2. Država članica prosilka Agenciji utemeljeno vlogo predloži prek registra. Kadar vloga vsebuje zaupne informacije, država članica prosilka istočasno predloži nezaupno različico.

3. Agencija vlogo ali, kadar je ustrezno, njeno nezaupno različico javno objavi prek elektronskih sredstev. Države članice ali katera koli druga oseba lahko predloži pripombe v 60 dneh od objave.

4. Komisija ob upoštevanju prejetih pripomb lahko odobri odstopanje od drugega pododstavka člena 89(2) Uredbe (EU) št. 528/2012 ter tako omogoči, da so biocidni proizvodi, ki vsebujejo ali tvorijo aktivno snov ali so sestavljeni iz aktivne snovi, dostopni na trgu države članice prosilke in se v tej državi članici uporabljajo v skladu z nacionalnimi pravili ter pod pogoji iz odstavka 5 in vsemi dodatnimi pogoji, ki jih je postavila Komisija.

5. Država članica, ki ji je odobreno odstopanje:

(a) zagotovi, da se nadaljevanje uporabe omeji na primere in roke, v katerih so izpolnjeni pogoji iz odstavka 1;

(b) uvede ustrezne ukrepe za zmanjšanje tveganja, s katerimi zagotovi čim manjšo izpostavljenost ljudi, živali in okolja;

(c) zagotovi, da se bodo iskale druge možnosti ali da bo pred iztekom odstopanja pravočasno pripravljena in predložena vloga za odobritev aktivne snovi v skladu s členom 7 Uredbe (EU) št. 528/2012.







POGLAVJE 5

KONČNE DOLOČBE

Člen 23

Razveljavitev

Uredba (ES) št. 1451/2007 se razveljavi.

Sklicevanje na razveljavljeno uredbo se šteje kot sklicevanje na to uredbo.

Člen 24

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA I

Informacije, ki se zahtevajo za obvestilo na podlagi člena 17

Obvestilo na podlagi člena 17 vsebuje naslednje informacije:

1. dokazilo, da je snov obstoječa aktivna snov v smislu člena 3(1)(d) Uredbe (EU) št. 528/2012;

2. navedbo vrste proizvodov, ki jih obvestilo zadeva;

3. informacije o vseh študijah, ki so bile naročene za namene vloge za odobritev ali vključitev v Prilogo I k Uredbi (EU) št. 528/2012, vključno s predvidenim datumom njihovega dokončanja;

4. informacije iz:

(a) točk 1 in 2 ter od 7.1 do 7.5 preglednice v naslovu 1 Priloge II k Uredbi (EU) št. 528/2012 za kemične snovi;

(b) točk 1 in 2 ter od 6.1 do 6.4 preglednice v naslovu 2 Priloge II k Uredbi (EU) št. 528/2012 za mikroorganizme;

5. če je bilo obvestilo pripravljeno za primer, opisan v točki (a) člena 15, dokazilo, da je bila snov na dan priglasitve ali objave sklepa ali smernice iz navedene točke dostopna na trgu kot aktivna snov biocidnega proizvoda, zajetega v zadevno vrsto proizvodov.

▼M1









PRILOGA II

KOMBINACIJE SNOVI/VRST PROIZVODOV, VKLJUČENE V PROGRAM PREVERJANJA, NA DAN 3. FEBRUARJA 2017

Kombinacije aktivnih snovi/vrst proizvodov, podprte na dan 3. februarja 2017, brez kakršnih koli nanomaterialov, ki niso bili izrecno navedeni v vnosih 1 017, 1 019 in 1 023







Št. vnosa Ime snovi Država članica poročevalka Številka ES Številka CAS 1 2 3 4 5 6 7 8 9 10 11 12 13 17 18 19 21 22 1 Formaldehid DE 200-001-8 50-00-0 x x x 6 2-(2-butoksietoksi)etil 6-propilpiperonil eter (piperonil butoksid/PBO) EL 200-076-7 51-03-6 x 9 Bronopol ES 200-143-0 52-51-7 x x x x x x 36 Etanol EL 200-578-6 64-17-5 x x x 37 Mravljična kislina BE 200-579-1 64-18-6 x x x x x x x 43 Salicilna kislina NL 200-712-3 69-72-7 x x x 45 Propan-1-ol DE 200-746-9 71-23-8 x x x 52 Etilen oksid N 200-849-9 75-21-8 x 60 Citronska kislina BE 201-069-1 77-92-9 x 69 Glikolna kislina NL 201-180-5 79-14-1 x x x 70 Perocetna kislina FI 201-186-8 79-21-0 x x 71 L-(+)-mlečna kislina DE 201-196-2 79-33-4 x x x x 79 (2R,6aS,12aS)-1,2,6,6a,12,12a-heksahidro-2-izopropenil-8,9-dimetoksikromeno[3,4-b] furo[2,3-h]kromen-6-on (rotenon) UK 201-501-9 83-79-4 x 85 Simklozen UK 201-782-8 87-90-1 x x x x x x 92 Bifenil-2-ol ES 201-993-5 90-43-7 x x x 113 Cinamaldehid/3-fenil-propen-2-al (cimetov aldehid) UK 203-213-9 104-55-2 x 117 Geraniol FR 203-377-1 106-24-1 x x 122 Glioksal FR 203-474-9 107-22-2 x x x 133 Heksa-2,4-dienojska kislina (sorbinska kislina) DE 203-768-7 110-44-1 x 154 Klorofen N 204-385-8 120-32-1 x x 171 2-fenoksietanol UK 204-589-7 122-99-6 x x x x x 172 Cetilpiridinijev klorid UK 204-593-9 123-03-5 x 179 Ogljikov dioksid FR 204-696-9 124-38-9 x 180 Natrijev dimetilarzinat (natrijev kakodilat) PT 204-708-2 124-65-2 x 185 Tozilkloramid natrij (tozilkloramid natrij – kloramin T) ES 204-854-7 127-65-1 x x x x 187 Kalijev dimetilditiokarbamat UK 204-875-1 128-03-0 x x x 188 Natrijev dimetilditiokarbamat UK 204-876-7 128-04-1 x x x 195 Natrijev 2-bifenilat ES 205-055-6 132-27-4 x x x x x x x x x 206 Tiram BE 205-286-2 137-26-8 x 210 Metam-natrij BE 205-293-0 137-42-8 x x 227 2-tiazol-4-il-1H-benzoimidazol (tiabendazol) ES 205-725-8 148-79-8 x x x 235 Diuron DK 206-354-4 330-54-1 x x 239 Cianamid DE 206-992-3 420-04-2 x x 253 Tetrahidro-3,5-dimetil-1,3,5-tiadiazin-2-tion (dazomet) BE 208-576-7 533-74-4 x x 283 Terbutrin SK 212-950-5 886-50-0 x x x 288 N-(diklorofluorometiltio)-N′,N′-dimetil-N-fenilsulfamid (diklofluanid) UK 214-118-7 1085-98-9 x x 292 (1,3,4,5,6,7-heksahidro-1,3-diokso-2H-izoindol-2-il)metil (1R-trans)-2,2-dimetil-3-(2-metilprop-1-enil)ciklopropankarboksilat (d-tetrametrin) DE 214-619-0 1166-46-7 x 321 Monolinuron UK 217-129-5 1746-81-2 x 330 N-(3-aminopropil)-N-dodecilpropan-1,3-diamin (diamin) PT 219-145-8 2372-82-9 x x x x x x x x 336 2,2′-ditiobis[N-metilbenzamid] (DTBMA) PL 219-768-5 2527-58-4 x 339 1,2-benzizotiazol-3(2H)-on (BIT) ES 220-120-9 2634-33-5 x x x x x x 341 2-metil-2H-izotiazol-3-on (MIT) SI 220-239-6 2682-20-4 x x x 346 Natrijev dikloroizocianurat dihidrat UK 220-767-7 51580-86-0 x x x x x x 345 Troklozen natrij UK 220-767-7 2893-78-9 x x x x x x 348 Mecetronijev etil sulfat (MES) PL 221-106-5 3006-10-8 x 359 (etilendioksi)dimetanol (reakcijski produkti etilen glikola s paraformaldehidom (EGForm)) PL 222-720-6 3586-55-8 x x x x x 365 Piridin-2-tiol 1-oksid, natrijeva sol (natrijev pirition) SE 223-296-5 3811-73-2 x x x x x x x 368 Metenamin 3-kloroaliloklorid (CTAC) PL 223-805-0 4080-31-3 x x x 377 2,2′,2″-(heksahidro-1,3,5-triazin-1,3,5-triil)trietanol (HHT) PL 225-208-0 4719-04-4 x x x x 382 Tetrahidro-1,3,4,6-tetrakis(hidroksimetil)imidazo[4,5-d]imidazol-2,5(1H,3H)-dion (TMAD) ES 226-408-0 5395-50-6 x x x x x 392 Metilen ditiocianat FR 228-652-3 6317-18-6 x 393 1,3-bis(hidroksimetil)-5,5-dimetilimidazolidin-2,4-dion (DMDMH) PL 229-222-8 6440-58-0 x x 397 Didecildimetilamonijev klorid (DDAC) IT 230-525-2 7173-51-5 x x x x x x x x 401 Srebro SE 231-131-3 7440-22-4 x x x x x 1023 Srebro kot nanomaterial SE 231-131-3 7440-22-4 x x x 405 Žveplov dioksid DE 231-195-2 7446-09-5 x 424 Natrijev bromid NL 231-599-9 7647-15-6 x x x 432 Natrijev hipoklorit IT 231-668-3 7681-52-9 x x x x x x x 434 Tetrametrin DE 231-711-6 7696-12-0 x 439 Vodikov peroksid FI 231-765-0 7722-84-1 x x 444 7a-etildihidro-1H,3H,5H-oksazolo[3,4-c]oksazol (EDHO) PL 231-810-4 7747-35-5 x x 450 Srebrov nitrat SE 231-853-9 7761-88-8 x 453 Dinatrijev peroksodisulfat/natrijev persulfat PT 231-892-1 7775-27-1 x 455 Kalcijev hipoklorit IT 231-908-7 7778-54-3 x x x x x 457 Klor IT 231-959-5 7782-50-5 x x x 458 Amonijev sulfat UK 231-984-1 7783-20-2 x x 1016 Srebrov klorid SE 232-033-3 7783-90-6 x x x x x x x 473 Piretrini in piretroidi ES 232-319-8 8003-34-7 x x 491 Klorov dioksid PT 233-162-8 10049-04-4 x x x x x x 494 2,2-dibromo-2-cianoacetamid (DBNPA) DK 233-539-7 10222-01-2 x x x x x x 501 Karbendazim DE 234-232-0 10605-21-7 x x x 1022 Dialuminijev klorid pentahidroksid NL 234-933-1 12042-91-0 x 515 Amonijev bromid SE 235-183-8 12124-97-9 x x 522 Pirition cink (cinkov pirition) SE 236-671-3 13463-41-7 x x x x x x 524 Dodecilgvanidin monohidroklorid ES 237-030-0 13590-97-1 x x 526 Kalijev 2-bifenilat ES 237-243-9 13707-65-8 x x x x 529 Bromov klorid NL 237-601-4 13863-41-7 x 531 (benziloksi)metanol UK 238-588-8 14548-60-8 x x 541 Natrijev p-kloro-m-krezolat FR 239-825-8 15733-22-9 x x x x x x 550 D-glukonska kislina, spojina z N,N″-bis(4-klorofenil)-3,12-diimino-2,4,11,13-tetraazatetradekandiamidin (2:1) (CHDG) PT 242-354-0 18472-51-0 x x x 554 P-[(dijodometil)sulfonil]toluen UK 243-468-3 20018-09-1 x x x x 559 (benzotiazol-2-iltio)metil tiocianat (TCMTB) N 244-445-0 21564-17-0 x x 562 2-metil-4-okso-3-(prop-2-inil)ciklopent-2-en-1-il 2,2-dimetil-3-(2-metilprop-1-enil)ciklopropankarboksilat (praletrin) EL 245-387-9 23031-36-9 x 563 Kalijev (E,E)-heksa-2,4-dienoat (kalijev sorbat) DE 246-376-1 24634-61-5 x 566 .alfa.,.alfa.′,.alfa.″-trimetil-1,3,5-triazin-1,3,5(2H,4H,6H)-trietanol (HPT) AT 246-764-0 25254-50-6 x x x x 571 2-oktil-2H-izotiazol-3-on (OIT) UK 247-761-7 26530-20-1 x x x x x x 577 Dimetiloktadecil[3-(trimetoksisilil)propil]amonijev klorid ES 248-595-8 27668-52-6 x x x 588 Bromokloro-5,5-dimetilimidazolidin-2,4-dion (BCDMH/bromoklorodimetilhidantoin) NL 251-171-5 32718-18-6 x x x 590 3-(4-izopropilfenil)-1,1-dimetilsečnina/izoproturon DE 251-835-4 34123-59-6 x x 597 1-[2-(aliloksi)-2-(2,4-diklorofenil)etil]-1H-imidazol (imazalil) DE 252-615-0 35554-44-0 x 599 S-[(6-kloro-2-oksooksazolo[4,5-b]piridin-3(2H)-il)metil] O,O-dimetil tiofosfat (azametifos) UK 252-626-0 35575-96-3 x 606 .alfa.-ciano-3-fenoksibenzil 2,2-dimetil-3-(2-metilprop-1-enil)ciklopropankarboksilat (cifenotrin) EL 254-484-5 39515-40-7 x 608 Dimetiltetradecil[3-(trimetoksisilil)propil]amonijev klorid PL 255-451-8 41591-87-1 x 609 Zmes cis- in trans-p-mentan-3,8 diola (citriodiol) UK 255-953-7 42822-86-6 x 614 (RS)-α-ciano-3-fenoksibenzil-(1RS)-cis,trans-3-(2,2-diklorovinil)-2,2-dimetilciklopropankarboksilat (cipermetrin) BE 257-842-9 52315-07-8 x 618 1-etinil-2-metilpent-2-enil 2,2-dimetil-3-(2-metilprop-1-enil)ciklopropankarboksilat (empentrin) BE 259-154-4 54406-48-3 x 619 3-jodo-2-propinil butilkarbamat (IPBC) DK 259-627-5 55406-53-6 x x x 620 Tetrakis(hidroksimetil)fosfonijev sulfat (2:1) (THPS) MT 259-709-0 55566-30-8 x x x x 648 4,5-dikloro-2-oktilizotiazol-3(2H)-on (4,5-dikloro-2-oktil-2H-izotiazol-3-on (DCOIT)) N 264-843-8 64359-81-5 x x x x 656 3,3′-metilenbis[5-metiloksazolidin] (oksazolidin/MBO) AT 266-235-8 66204-44-2 x x x x x 667 Alkil (C12–18) dimetilbenzil amonijev klorid (ADBAC (C12–18)) IT 269-919-4 68391-01-5 x x x x x x x x 671 Alkil (C12–16) dimetilbenzil amonijev klorid (ADBAC/BKC (C12–16)) IT 270-325-2 68424-85-1 x x x x x x x x 673 Didecildimetilamonijev klorid (DDAC (C8–10)) IT 270-331-5 68424-95-3 x x x x x x x x x 690 Kvaterne amonijeve spojine, benzil-C12–18-alkildimetil, soli z 1,2-benzizotiazol-3(2H)-on 1,1-dioksidom (1:1) (ADBAS) MT 273-545-7 68989-01-5 x x 691 Natrijev N-(hidroksimetil)glicinat AT 274-357-8 70161-44-3 x 692 Amini, C10–16-alkildimetil, N-oksidi PT 274-687-2 70592-80-2 x 693 Pentakalijev bis(peroksimonosulfat) bis(sulfat) SI 274-778-7 70693-62-8 x x x x 701 Magnezijev monoperoksiftalat heksahidrat (MMPP) PL 279-013-0 84665-66-7 x 1015 Margoza, ekstrakt DE 283-644-7 84696-25-3 x 1024 Margoza, ekstrakt, ekstrahiran iz hladno stisnjenega olja iz jedrc Azadirachta indica s superkritičnim ogljikovim dioksidom DE 283-644-7 84696-25-3 x 724 Alkil (C12–14) dimetilbenzilamonijev klorid (ADBAC (C12–14)) IT 287-089-1 85409-22-9 x x x x x x x x 725 Alkil (C12–14) dimetil(etilbenzil)amonijev klorid (ADEBAC (C12–14)) IT 287-090-7 85409-23-0 x x x x x x x x 731 Krizantema (Chrysanthemum cinerariaefolium), ekstrakt ES 289-699-3 89997-63-7 x 744 Sivka (Lavandula hybrida), ekstrakt/olje sivke PT 294-470-6 91722-69-9 x 779 Reakcijski produkti: glutaminske kisline in N-(C12–14-alkil)propilendiamin (glukoprotamin) DE 403-950-8 164907-72-6 x x 785 6-(ftalimido)peroksiheksanojska kislina (PAP) IT 410-850-8 128275-31-0 x x x x 791 2-butil-benzo[d]izotiazol-3-on (BBIT) CZ 420-590-7 4299-07-4 x x x x x 792 Tetraklorodekaoksid kompleks (TCDO) DE 420-970-2 92047-76-2 x x x 811 Srebrov natrijev vodikov cirkonijev fosfat SE 422-570-3 265647-11-8 x x x x x 794 Sek-butil 2-(2-hidroksietil)piperidin-1-karboksilat/ikaridin (ikaridin) DK 423-210-8 119515-38-7 x 797 Cis-1-(3-kloroalil)-3,5,7-triaza-1-azoniaadamantan klorid (cis CTAC) PL 426-020-3 51229-78-8 x x 800 [2,4-diokso-(2-propin-1-il)imidazolidin-3-il]metil(1R)-cis-krizantemat; [2,4-diokso-(2-propin-1-il)imidazolidin-3-il]metil(1R)-trans-krizantemat (imiprotrin) UK 428-790-6 72963-72-5 x 807 (E)-1-(2-kloro-1,3-tiazol-5-ilmetil)-3-metil-2-nitrogvanidin (klotianidin) DE 433-460-1 210880-92-5 952 Bacillus sphaericus razen Bacillus sphaericus 2362, sev ABTS-1743 IT mikroorganizem 143447-72-7 x 955 Bacillus thuringiensis subsp.israelensis serotip H14 razen seva AM65-52 in razen seva SA3A IT mikroorganizem ni relevantno x 957 Bacillus subtilis DE mikroorganizem ni relevantno x 939 Aktivni klor: pridobljen z reakcijo hipoklorne kisline in natrijevega hipoklorita in situ SK zmes ni relevantno x x x x 813 Peroksioktanojska kislina FR ni relevantno 33734-57-5 x x x 1014 Srebrov zeolit SE ni relevantno ni relevantno x x x x x 152 Reakcijski produkti 5,5-dimetilhidantoina, 5-etil-5-metilhidantoina z bromom in klorom (DCDMH) NL ni na voljo ni na voljo x 459 Reakcijska zmes titanovega dioksida in srebrovega klorida SE ni na voljo ni na voljo x x x x x x x 777 Reakcijski produkti 5,5-dimetilhidantoina, 5-etil-5-metilhidantoina s klorom (DCEMH) NL ni na voljo ni na voljo x 810 Srebrovo fosfatno steklo SE ni na voljo 308069-39-8 x x x 824 Srebrov cinkov zeolit SE ni na voljo 130328-20-0 x x x x x 1013 Srebrov bakrov zeolit SE ni na voljo 130328-19-7 x x x x x 1017 Srebro, adsorbirano na silicijevem dioksidu (kot nanomaterial v obliki stabilnega agregata s primarnimi delci v nanovelikosti) SE ni na voljo ni na voljo x 1019 Silicijev dioksid (kot nanomaterial, ki ga tvorijo agregati in aglomerati) FR ni na voljo 68909-20-6 x 831 Silicijev dioksid (silicijev dioksid/kieselguhr) FR Fitofarmacevtsko sredstvo 61790-53-2 x 854 (RS)-3-alil-2-metil-4-oksociklopent-2-enil-(1R,3R;1R,3S)-2,2-dimetil-3-(2-metilprop-1-enil)-ciklopropankarboksilat (zmes 4 izomerov: 1R trans, 1R: 1R trans, 1S: 1R cis, 1R: 1R cis, 1S 4:4:1:1) (d-aletrin) DE Fitofarmacevtsko sredstvo 231937-89-6 x 855 (RS)-3-alil-2-metil-4-oksociklopent-2-enil-(1R,3R)-2,2-dimetil-3-(2-metilprop-1-enil)-ciklopropankarboksilat (zmes 2 izomerov: 1R trans: 1R/S samo 1:3) (esbiotrin) DE Fitofarmacevtsko sredstvo 260359-57-7 x 848 N-((6-kloro-3-piridinil)metil)-N′-ciano-N-metiletanimidamid (acetamiprid) BE Fitofarmacevtsko sredstvo 160430-64-8 x 835 Esfenvalerat/(S)-.alfa.-ciano-3-fenoksibenzil (S)-2-(4-klorofenil)-3-metilbutirat (esfenvalerat) PT Fitofarmacevtsko sredstvo 66230-04-4 x 843 4-bromo-2-(4-klorofenil)-1-etoksimetil-5-trifluorometilpirol-3-karbonitril (klorfenapir) PT Fitofarmacevtsko sredstvo 122453-73-0 x 859 Polimer N-metilmetanamina (EINECS 204-697-4 s (klorometil)oksiranom (EINECS 203-439-8)/polimerni kvaterni amonijev klorid (PQ polimer) HU polimer 25988-97-0 x x 863 Monohidroklorid polimera N,N″-1,6-heksandiilbis[N′-cianogvanidina] (EINECS 240-032-4) in heksametilendiamina (EINECS 204-679-6)/poliheksametilen bigvanid (monomer: 1,5-bis(trimetilen)-gvanilgvanidijev monohidroklorid) (PHMB) FR polimer 27083-27-8/32289-58-0 x 868 Poli(heksametilenbigvanid) FR polimer 91403-50-8 x x x x x x x x 869 Poli(oksi-1,2-etandiil),.alfa.-[2-(didecilmetilamonio)etil]-.omega.-hidroksi-, propanoat (sol) (bardap 26) IT polimer 94667-33-1 x x x 872 N-didecil-N-dipolietoksiamonijev borat/didecilpolioksetilamonijev borat (polimerni betain) EL polimer 214710-34-6 x

▼B









PRILOGA III

Roki







Vrste proizvodov Roki za predložitev poročila o oceni na podlagi člena 6(3)(b) Roki za začetek priprave mnenja na podlagi člena 7(2)(b) 8, 14, 16, 18, 19 in 21 31.12.2015 31.3.2016 3, 4 in 5 31.12.2016 31.3.2017 1 in 2 31.12.2018 31.3.2019 6 in 13 31.12.2019 31.3.2020 7, 9 in 10 31.12.2020 31.3.2021 11, 12, 15, 17, 20 in 22 31.12.2022 ►C1 30.9.2023 ◄